CELEX: 52006PC0426
Language: mt
Date: 2006-07-28
Title: Proposta għal regolament tal-Kunsill li jemenda r-Regolament (KE) Nru 367/2006 li jimponi dazju tas-sisa protettiv definittiv fuq importazzjonijiet ta’ film tal-polyethylene terephthalate (PET) li joriġinaw mill-Indja wara reviżjoni ta’ skadenza konformi ma’ l-Artikolu 18 tar-Regolament (KE) Nru 2026/97 u li jemenda r-Regolament (KE) Nru 1676/2001 li jimponi dazju definittiv anti-dumping fuq importazzjonijiet ta’ film tal-polyethylene terephthalate (PET) li joriġinaw, inter alia, mill-Indja

Avviż Legali Importanti

|

52006PC0426

Proposta għal regolament tal-Kunsill li jemenda r-Regolament (KE) Nru 367/2006 li jimponi dazju tas-sisa protettiv definittiv fuq importazzjonijiet ta’ film tal-polyethylene terephthalate (PET) li joriġinaw mill-Indja wara reviżjoni ta’ skadenza konformi ma’ l-Artikolu 18 tar-Regolament (KE) Nru 2026/97 u li jemenda r-Regolament (KE) Nru 1676/2001 li jimponi dazju definittiv anti-dumping fuq importazzjonijiet ta’ film tal-polyethylene terephthalate (PET) li joriġinaw, inter alia, mill-Indja  /* KUMM/2006/0426 finali */  

	[pic] | KUMMISSJONI TAL-KOMUNITAJIET EWROPEJ |Brussel 28.07.2006KUMM(2006) 426 finaliProposta għalREGOLAMENT TAL-KUNSILLli jemenda r-Regolament (KE) Nru 367/2006 li jimponi dazju tas-sisa protettiv definittiv fuq importazzjonijiet ta’ film tal-polyethylene terephthalate (PET) li joriġinaw mill-Indja wara reviżjoni ta’ skadenza konformi ma’ l-Artikolu 18 tar-Regolament (KE) Nru 2026/97 u li jemenda r-Regolament (KE) Nru 1676/2001 li jimponi dazju definittiv anti-dumping fuq importazzjonijiet ta’ film tal-polyethylene terephthalate (PET) li joriġinaw, inter alia, mill-Indja(PREżENTATA MILL-KUMMISSJONI)MEMORANDUM TA’ SPJEGAZZJONIIL-KUNTEST TAL-PROPOSTA |Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) 2026/97 tas-6 ta’ Ottubru 1997 dwar il-protezzjoni kontra importazzjoni ssussidjata minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 461/2004 tat-8 ta’ Marzu 2004 (ir-‘Regolament bażiku’) u r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005 fil-proċediment li jikkonċerna l-importazzjonijiet ta’ film tal-polyethylene terephthalate (PET) li joriġina mill-Indja.. |Kuntest ġenerali Din il-proposta qiegħda ssir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li kienet twettqet konformi mal-kundizzjonijiet sostantivi u proċedurali kif imsemmija fir-Regolament bażiku. |Il-provvedimenti eżistenti fil-qasam tal-proposta Ir-Regolament tal-Kunsill (KE) Nru 1676/2001 li jimponi dazji definittivi anti-dumping fuq importazzjonijiet ta’ film PET li joriġina, inter alia, mill-Indja (ĠU L 227, 23.8.2001, p.1), kif emendat l-aħħar bir-Regolament tal-Kunsill (KE) Nru 366/2006 (ĠU L 68, 8.3.2006, p.6). Ir-Regolament tal-Kunsill (KE) Nru 367/2006 li jimponi dazji tas-sisa protettivi definittivi fuq importazzjonijiet ta’ film PET li joriġina mill-Indja wara reviżjoni ta’ skadenza konformi ma’ l-Artikolu 18 tar-Regolament KE (Nru) 2026/ 97 (ĠU L 68, 8.3.2006, p.15). |Konsistenza ma’ politiki u għanijiet oħra ta’ l-Unjoni Mhux applikabbli. |KONSULTAZZJONI MAL-PARTIJIET INTERESSATI U EVALWAZZJONI TA’ L-IMPATT |Konsultazzjoni mal-partijiet interessati |Il-partijiet interessati milquta mill-proċediment diġà kellhom l-opportunità li jiddefendu l-interessi tagħhom matul l-investigazzjoni, konformi mad-dispożizzjonijiet tar-Regolament bażiku. |Il-ġbir u l-użu ta’ l-għarfien espert |Ma kienx hemm il-ħtieġa ta’ għarfien espert estern. |L-evalwazzjoni ta’ l-impatt Il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix evalwazzjoni ta’ l-impatt ġenerali, imma fih lista komprensiva ta’ sitwazzjonijiet li għandhom jiġu evalwati. |L-ELEMENTI LEGALI TAL-PROPOSTA |Ġabra fil-qosor ta’ l-azzjoni proposta Fit-12 ta’ Lulju 2005, il-Kummissjoni tat bidu għal reviżjoni proviżorja parzjali tad-dazji tas-sisa protettivi fis-seħħ fir-rigward ta’ importazzjonijiet ta’ film tal-polyethylene terephthalate (PET) li joriġinaw mill-Indja. L-iskop ta’ din ir-reviżjoni, b’ambitu ristrett għall-verifika ta’ l-issussidjar lil produttur Indjan wieħed, jiġifieri Garware Polyester Limited (‘Garware’), kien li jkun evalwat jekk il-livell tad-dazji tas-sisa protettivi fis-seħħ kienx biżżejjed biex jikkontrobatti għall-issussidjar li kien qiegħed jikkaġuna dannu. Il-proposta, hawn mehmuża, biex jiżdied il-livell tad-dazji tas-sisa protettivi fuq l-importazzjonijiet ta’ film tal-polyethylene terephthalate (PET) mill-Indja hija bbażata fuq is-sejbiet ta’ l-investigazzjoni li kkonfermat illi Garware irċieva tabilħaqq sussidjar f’livelli ħafna akbar minn dawk stabbiliti fl-investigazzjoni oriġinali. B’hekk, qiegħed ikun propost li l-livell tad-dazji tas-sisa protettivi jiżdied skond is-sejbiet ta’ din l-investigazzjoni, filwaqt li l-livell tad-dazji anti-dumping imposti fuq l-importazzjonijiet ta’ film PET mingħand Garware bir-Regolament (KE) Nru 1676/2006, kif emendat bir-Regolament (KE) Nru 366/2006, jitnaqqas bil-perċentwal tad-dazji tas-sisa protettivi li jikkorrispondu għas-sussidji ta’ l-esportazzjoni li l-kumpanija msemmija nstabet li kienet irċeviet. Qiegħed ikun propost, għaldaqstant, li l-Kunsill jadotta l-proposta hawn mehmuża għal Regolament, li għandu jiġi ppubblikat fil-Ġurnal Uffiċjali ta’ l-Unjoni Ewropea. |Bażi legali Ir-Regolament tal-Kunsill (KE) Nru 2026/1997 tas-6 ta’ Ottubru 1997 dwar il-protezzjoni kontra importazzjonijiet issussidjati minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 461/2004 tat-8 ta’ Marzu 2004 u r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà, għaldaqstant, ma japplikax. |Il-prinċipju tal-proporzjonalità Il-proposta tirrispetta l-prinċipju tal-proporzjonalità għar-raġunijiet li ġejjin: Il-forma ta’ l-azzjoni hija deskritta fir-Regolament bażiku u ma tħalli ebda lok għad-diskrezzjoni ta’ xi pajjiż. M’humiex applikabbli indikazzjonijiet ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jitnaqqas u jkun proporzjonat ma’ l-għan tal-proposta. |L-għażla ta’ strumenti |L-istrumenti proposti: ir-Regolament. |Mezzi oħra ma jkunux adegwati għax ir-Regolament bażiku ma jipprevedix għażliet alternattivi. |IMPLIKAZZJONI FUQ IL-BAġIT |Il-proposta m’għandha l-ebda implikazzjoni fuq il-baġit tal-Komunità. |1.  Proposta għalREGOLAMENT TAL-KUNSILLli jemenda r-Regolament (KE) Nru 367/2006 li jimponi dazju tas-sisa protettiv definittiv fuq importazzjonijiet ta’ film tal- polyethylene terephthalate (PET) li joriġinaw mill-Indja wara reviżjoni ta’ skadenza konformi ma’ l-Artikolu 18 tar-Regolament (KE) Nru 2026/97 u li jemenda r- Regolament (KE) Nru 1676/2001 li jimponi dazju definittiv anti-dumping fuq importazzjonijiet ta’ film tal- polyethylene terephthalate (PET) li joriġinaw, inter alia , mill-IndjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2026/1997 tas-6 ta’ Ottubru 1997 dwar il-protezzjoni kontra importazzjonijiet ssussidjatati minn pajjiżi mhux membri tal-Komunità Ewropea[1] (ir-‘Regolament bażiku’) u, b’mod partikolari, l-Artikolu 19 tiegħu,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta’ dumping minn pajjiżi mhux membri tal-Komunità Ewropea[2] u, b’mod partikolari, l-Artikolu 14(1) tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:A. PROĊEDURAI. L-investigazzjoni ta’ qabel u l-miżuri li jeżistu(1) Il-Kunsill, bir-Regolament (KE) Nru 2597/1999 tas-6 ta’ Diċembru 1999[3], impona dazju tas-sisa protettiv definittiv fuq importazzjonijiet ta’ film tal-polyethylene terephthalate (‘PET’) (il-‘prodott ikkonċernat’) li jaqaw taħt il-kodiċi NM ex 3920 62 19 u ex 3920 62 90, li joriġinaw mill-Indja. L-investigazzjoni li wasslet għall-adozzjoni ta’ dak ir-Regolament minn issa ’l quddiem tissejjaħ l-‘investigazzjoni oriġinali’. Il-miżuri ħadu l-għamla ta’ dazju ad valorem, li jvarja bejn 3.8 % u 19.1 % impost fuq importazzjonijiet minn esportaturi msemmija individwalment, b’rata ta’ dazju residwu ta’ 19.1 % imposta fuq importazzjonijiet tal-prodott ikkonċernat minn kull kumpanija oħra. Id-dazju tas-sisa protettiv impost fuq film PET manifatturat u esportat minn Garware Polyester Limited (‘Garware’ jew ‘il-kumpanija’) kien ta’ 3.8 %. Il-perjodu ta’ l-investigazzjoni oriġinali kien l-1 ta’ Ottubru 1997 sat-30 ta’ Settembru 1998.(2) Il-Kunsill, bir-Regolament (KE) Nru 367/2006 tas-27 ta’ Frar 2006[4], żamm id-dazju tas-sisa protettiv definittiv impost bir-Regolament (KE) Nru 2597/1999 fuq importazzjonijiet ta’ film PET li joriġinaw mill-Indja, wara reviżjoni ta’ skadenza konformi ma’ l-Artikolu 18 tar-Regolament bażiku.(3) Il-Kunsill, bir-Regolament (KE) Nru 366/2006 tas-27 ta’ Frar 2006[5], emenda r-Regolament (KE) Nru 1676/2001 tat-13 ta’ Awissu 2001[6] wara reviżjoni proviżorja parzjali tal-livell tad-dazju anti-dumping fis-seħħ kontra ħames produtturi Indjani u impona dazju anti-dumping li jvarja minn 0 % sa 18 %. Id-dazju anti-dumping impost fuq importazzjonijiet ta’ film PET mingħand Garware kien ta’ 17.4 %. Wieħed jinnota li r-rata ta’ dazju anti-dumping għal Garware kienet aġġustata biex jiġi kkunsidrat il-livell ta’ l-issussidjar kkumpensat bir-Regolament (KE) Nru 367/2006 (ara wkoll ir-reċitazzjoni (71) hawn taħt).II. Talba għal reviżjoni proviżorja parzjali(4) Talba għal reviżjoni proviżorja parzjali tar-Regolament tal-Kunsill (KE) Nru 2597/1999, ristretta għal-livell tad-dazju tas-sisa protettiv impost fuq Garware kienet ippreżentata minn dawn il-produtturi Komunitarji li ġejjin: DuPont Teijin Films, Mitsubishi Polyester Film GmbH, Nuroll SpA u Toray Plastics Europe (l-‘applikanti’). L-applikanti jirrappreżentaw proporzjon sostanzjali tal-produzzjoni Komunitarja ta’ film PET.(5) L-applikanti allegaw li, fir-rigward ta’ importazzjonijiet ta’ film PET mingħand Garware, il-livell ta’ miżuri ta’ kumpens li jeżistu ma kienx aktar biżżejjed biex jikkontrabatti għall-issussidjar dannuż, billi ċ-ċirkostanzi fir-rigward ta’ l-issussidjar ta’ Garware inbidlu b’mod sinifikanti.III. L-investigazzjoni(6) Wara li ddeterminat, wara konsultazzjoni mal-Kumitat Konsultattiv, li kien hemm evidenza biżżejjed biex tiġġustifika l-bidu ta’ reviżjoni proviżorja parzjali, il-Kummissjoni ħabbret fit-12 ta’ Lulju 2005, b’notifika tal-bidu ppubblikata fil- Ġurnal Uffiċjali ta’ l-Unjoni Ewropea[7] , il-bidu ta’ reviżjoni proviżorja parzjali, skond l-Artikolu 19 tar-Regolament bażiku.(7) L-ambitu tar-reviżjoni huwa ristrett għall-eżami ta’ l-issussidjar ta’ produttur wieħed li jesporta, Garware, sabiex tkun evalwata l-ħtieġa għall-kontinwazzjoni, it-tneħħija u l-emendar tal-livell tal-miżuri li jeżistu. Il-perjodu ta’ l-investigazzjoni kien mill-1 ta’ April 2004 sal-31 ta’ Marzu 2005.(8) Il-Kummissjoni għarrfet uffiċjalment lill-produttur li jesporta kkonċernat, lill-Gvern ta’ l-Indja ('GOI') u lill-applikanti bil-bidu tar-reviżjoni proviżorja parzjali. Il-partijiet interessati ngħataw l-opportunità li jesprimu l-opinjoni tagħhom pubblikament bil-miktub u jitolbu għal smigħ fil-limitu ta’ żmien imniżżel fin-notifika tal-bidu.(9) Biex tikseb l-informazzjoni meħtieġa għall-investigazzjoni tagħha, il-Kummissjoni bagħtet kwestjonarju lil Garware, li kkoopera billi wieġeb għall-kwestjonarju. Saret żjara ta’ verifika fl-istabbiliment ta’ Garware fl-Indja.(10) Garware, il-GOI u l-applikanti ġew infurmati bir-riżultati importanti ta’ l-investigazzjoni u kellhom l-opportunità li jikkummentaw (ara r-reċitazzjoni (73) hawn taħt).B. IL-PRODOTT IKKONĊERNAT U PRODOTT SIMILII. Il-prodott ikkonċernat(11) Il-prodott ikkonċernat huwa, kif iddefinit fl-investigazzjoni oriġinali, film tal- polyethylene terephthalate (PET), li joriġina mill-Indja, normalment iddikkjarat taħt il-kodiċi NM ex 3920 62 19.II. Prodott simili(12) Bħal fl-investigazzjoni oriġinali, instab li l-film PET maħdum u mibjugħ minn Garware fis-suq domestiku fl-Indja u l-film PET esportat lejn il-Komunità mill-Indja għandhom l-istess karatteristiċi u użijiet fiżiċi u tekniċi bażiċi. Għaldaqstant, dawn huma prodotti simili fil-kuntest ta’ l-Artikolu 1(5) tar-Regolament bażiku.Ċ. SUSSIDJII. Introduzzjoni(13) Fuq bażi ta’ l-informazzjoni li hemm fir-reviżjoni mitluba u t-tweġibiet għall-kwestjonarju tal-Kummissjoni, l-iskemi li ġejjin, li allegatament jinvolvu l-għoti ta’ sussidji, kienu investigati:2.  Skemi fuq Skala Nazzjonali:i Skema ta’ Liċenzji bil-Quddiem/ Ordni għar-Rilaxx bil-Quddiem;ii Skema ta’ Ktejjeb ta’ l-Intitolament għad-Dazju;iii Skema għal Żoni Ekonomiċi Speċjali/Taqsimiet Orjentati lejn l-Esportazzjoni;iv Skema ta’ Promozzjoni għall-Esportazzjoni ta’ Oġġetti Kapitali;v Skemi tat-Taxxa tad-Dħul-  Skema ta’ Eżenzjoni mit-Taxxa tad-Dħul mill-Esportazzjoni-  Inċentivi ta’ Taxxa tad-Dħul għar-Riċerka u l-Iżviluppvi Skema ta’ Krediti għall-Esportazzjonivii Ċertifikat għar-Riforniment bla Dazju(14) L-iskemi (i) sa (iv) u (vii) ta’ hawn fuq huma bbażati fuq l-Att ta’ l-1992 (Nru 22 ta’ l-1992) dwar il-Kummerċ Barrani (Żvilupp u Regolazzjoni) li daħal fis-seħħ fis-7 ta’ Awissu 1992 (l-‘Att dwar il-Kummerċ Barrani’). L-Att dwar il-Kummerċ Barrani jawtorizza il-GOI biex joħroġ notifikazzjonijiet fir-rigward tal-politika ta’ l-esportazzjoni u importazzjoni. Il-GOI ippubblika pjan ta’ ħames snin relatat mal-politika ta’ l-esportazzjoni u importazzjoni għall-perjodu l-1 ta’ April 2002 sal-31 ta’ Marzu 2007 (‘il-politika EXIM 2002-07’). Barra minn hekk, il-GOI ippubblika manwal ta’ proċeduri li jirregolaw il-politika EXIM 2002-07 (‘HOP I 2002-07’) u dan jiġi aġġornat fuq bażi regolari[8].(15) L-Iskemi tad-Taxxa tad-Dħul speċifikati f’(v) hawn fuq huma bbażati fuq l-Att ta’ l-1961 dwar it-Taxxa tad-Dħul, li jiġi emendat kull sena mill-Att dwar il-Finanzi.(16) L-Iskema ta’ Kreditu għall-Esportazzjoni speċifikata f’(vi) hawn fuq hija bbażata fuq is-sezzjonijiet 21 u 35A ta’ l-Att ta’ l-1949 dwar ir-Regolazzjoni ta’ l-Attività Bankarja, illi jippermetti lill-Bank tar-Riżervi ta’ l-Indja biex jagħti struzzjonijiet lill-banek kummerċjali fir-rigward ta’ krediti għall-esportazzjoni.3.  Skemi Reġjonali(17) Fuq bażi ta’ l-informazzjoni li hemm fit-talba għal reviżjoni u t-tweġibiet għall-kwestjonarju tal-Kummissjoni, il-Kummissjoni investigat ukoll l-iskema ta’ l-1992 ta’ pakkett ta’ inċentivi (minn issa ’il quddiem, il-‘PSI’) tal-Gvern ta’ Maharashtra (il-‘GOM’). Din l-iskema hija bbażata fuq riżoluzzjonijiet tad-Dipartiment ta’ l-Industriji, Enerġija u Xogħol tal-GOM.II. Skemi fuq Skala Nazzjonali1. Skema ta’ Liċenzji bil-Quddiem (‘ALS’)/ Ordni għar-Rilaxx bil-Quddiem (‘ARO’)(a) Bażi Legali(18) Il-paragrafi 4.1.1 sa 4.1.14 tal-politika EXIM 2002-07 u l-Kapitoli 4.1 sa 4.30 tal-HOP I 2002-07 fihom deskrizzjoni ddettaljata ta’ l-iskema.(b) Eliġibbiltà(19) Ma nstabx li Garware kien qiegħed juża l-ALS/l-ARO matul il-perjodu ta’ l-investigazzjoni u għaldaqstant m’hijiex meħtieġa aktar analażi dwar il-kumpens li jista’ jingħata ta’ din l-iskema.2. Skema tal-Ktejjeb ta’ l-Intitotolament għad-Dazju (‘DEPBS’)(a) Bażi Legali(20) Il-paragrafu 4.3 tal-politika EXIM 2002-07 u l-Kapitolu 4 tal-HOP I 2002-07A fihom deskrizzjoni ddettaljata tad-DEPBS. Fi żmien l-investagazzjoni oriġinali, kienu jeżistu żewġ forom ta’ DEPB: ta’ qabel l-esportazzjoni u ta’ wara l-esportazzjoni. F’April 2000, il-forma ta’ DEPB ta’ qabel l-esportazzjoni nqatgħet u għaldaqstant il-forma ta’ wara l-esportazzjoni biss kienet investigata fir-reviżjoni kurrenti.(b) Eliġibbiltà(21) Kull manifattur-esportatur jew grossist-esportatur huwa eliġibbli għal din l-iskema. Instab li Garware kien qiegħed jibbenefika minn din l-iskema matul il-perjodu ta’ l-investigazzjoni.(c) Implimentazzjoni Prattika(22) Esportatur eliġibbli jista’ japplika għall-krediti tad-DEPB, li jiġu kkalkulati bħala perċentwal tal-valur tal-prodotti esportati taħt din l-iskema. Rati tad-DEPB bħal dawn kienu stabbiliti mill-awtoritajiet Indjani għall-biċċa l-kbira tal-prodotti, fosthom il-prodott ikkonċernat. Dawn ir-rati jiġu ddeterminati fuq bażi ta’ normi standard ta’ input-output (‘SIONs’), fejn ikun ikkunsidrat kontenut preżunt importat ta’ inputs fil-prodott għall-esportazzjoni u l-inċidenza ta’ dazju doganali fuq importazzjonijiet preżunti bħal dawn, irrispettivament jekk id-dazji ta’ l-importazzjoni jkunux tassew tħallsu jew le.(23) Biex tkun eliġibbli għall-benefiċċji taħt din l-iskema, kumpanija trid tkun qiegħda tesporta. Fil-mument tat-tranżazzjoni ta’ l-esportazzjoni, trid issir dikjarazzjoni mill-esportatur lill-awtoritajiet fl-Indja, fejn jiġi indikat li l-esportazzjoni qiegħda ssir taħt id-DEPBS. Biex l-oġġetti jiġu esportati, l-awtoritajiet doganali Indjani joħorġu, waqt il-proċedura tad-dispaċċ, polza għall-esportazzjoni. Dan id-dokument juri, inter alia , l-ammont ta’ kreditu tad-DEPBS li għandu jingħata għal dik it-tranżazzjoni ta’ esportazzjoni. F’dan il-mument, l-esportatur isir jaf il-benefiċċju li jkun ser jirċievi. Ladarba l-awtoritajiet doganali jkunu ħarġu polza għall-esportazzjoni, il-GOI ma jkun jista’ jeżerċita l-ebda diskrezzjon fuq l-għoti ta’ kreditu tad-DEPBS. Ir-rata tad-DEPBS rilevanti għall-kalkolu tal-benefiċċju hija dik li kienet tapplika meta saret id-dikjarazzjoni ta’ l-esportazzjoni. Għaldaqstant, ma jkunx hemm il-possibbiltà ta’ xi emenda retroattiva għal-livell tal-benefiċċju.(24) Instab ukoll li, skond l-istandards Indjani għaż-żamma tal-kotba, il-krediti tad-DEPBS jistgħu jitniżżlu fil-kontijiet kummerċjali fuq il-prinċipju ta’ l-akkumulazzjoni tad-dħul, malli jiġi ssodisfat l-obbligu ta’ l-esportazzjoni.(25) Krediti bħal dawn jistgħu jintużaw għall-ħlas ta’ dazji doganali fuq importazzjonijiet sussegwenti ta’ kull oġġett li jista’ jkun importat mingħajr restrizzjonijiet, ħlief għal oġġetti kapitali. Oġġetti importati b’dawn il-krediti jistgħu jinbiegħu fis-suq domestiku, ikunu soġġetti għat-taxxa fuq il-bejgħ, jew jintużaw mod ieħor.(26) Il-krediti tad-DEPBS huma trasferibbli b’mod ħieles u validi għal perjodu ta’ 12-il xahar mid-data tal-ħruġ.(27) Applikazzjoni għal krediti tad-DEPBS tista’ tkopri sa 25 tranżazzjoni ta’ esportazzjoni jew, jekk mgħoddija b’mod elettroniku, numru mhux ristrett ta’ tranżazzjonijiet ta’ esportazzjoni. Fil-fatt, m’hemm l-ebda żmien strett li fih wieħed għandu japplika għad-DEPBS, għax il-perjodi ta’ żmien imsemmija fil-Kapitolu 4.47 HOP I 2002-07 dejjem jibdew jingħaddu mit-tranżazzjoni ta’ esportazzjoni l-iktar riċenti li tkun ġiet inkluża f’applikazzjoni partikulari għad-DEPBS.(28) Il-kumpanija għarrfet lill-Kummissjoni li din l-iskema kellha tieqaf fi żmien qasir u minflokha tidħol skema li allegatament hija “kompatibbli mad-WTO” b’effett mill-1 ta’ April 2006. Fil-bidu kien maħsub li d-DEPB tiskadi fl-1 ta’ April 2005. Madankollu, billi l-iskema li kellha tieħu postha ma kinitx lesta għall-implimentazzjoni sa dik id-data, id-DEPBS ġiet imtawla sa l-1 ta’ April 2006. Ma ngħatat l-ebda konferma mill-kumpanija jekk wara kollox din l-iskema l-ġdida kinitx daħlet fis-seħħ wara l-imsemmija data ta’ l-aħħar. Kien x’kien il-każ, din l-allegata bidla taqa’ barra l-perjodu ta’ investigazzjoni tar-reviżjoni.(d) Konklużjonijiet dwar id-DEPBS(29) Id-DEPBS tipprovdi sussidji fil-kuntest ta’ l-Artikolu 2(1)(a)(ii) u l-Artikolu (2)2 tar-Regolament bażiku. Kreditu tad-DEPBS huwa kontribut finanzjarju mill-GOI, billi eventwalment il-kreditu jintuża biex ipatti għal dazji ta’ importazzjoni, b’hekk inaqqas id-dħul tal-GOI mid-dazju li altrimenti kien ikun dovut. Barra minn hekk, il-kreditu tad-DEPBS jgħaddi benefiċċju lill-esportatur, għax itejjeb il-likwidità tal-kumpanija.(30) Barra minn hekk, d-DEPBS fil-liġi hija kontinġenti mar-rendiment ta’ l-esportazzjoni, u għaldaqstant titqies li hija speċifika u kumpensabbli taħt l-Artikolu 3(4)(a) tar-Regolament bażiku.(31) Din l-iskema ma tistax tiġi kkunsidrata bħala sistema permissibbli ta’ rifużjoni ta’ dazju jew sistema ta’ rifużjoni ta’ sostituzzjoni fil-kuntest ta’ l-Artikolu 2(1)(a)(ii) tar-Regolament bażiku. M’hijiex konformi mar-regoli stretti preskritti fl-Anness I partita (i), l-Anness II (definizzjoni u regoli ta’ rifużjoni ta’ dazju) u l-Anness (III) (definizzjoni u regoli ta’ rifużjoni ta’ sostituzzjoni) tar-Regolament bażiku. Esportatur m’għandu l-ebda obbligu biex attwalment jikkonsma l-oġġetti importati ħielsa mid-dazju fil-proċess tal-produzzjoni u l-ammont ta’ kreditu ma jiġix ikkalkulat b’rabta ma’ dak li attwalment jintuża mill-inputs. Barra dan, m’hemmx sistema jew proċedura li qiegħda titħaddem li tikkonferma x’inputs huma kkunsmati fil-proċess tal-produzzjoni tal-prodott esportat jew jekk ikunx sar ħlas żejjed ta’ dazji ta’ l-importazzjoni fil-kuntest tal-partita (i), l-Anness I u l-Annessi II u III tar-Regolament bażiku. Fl-aħħarnett, esportatur huwa eliġibbli għal benefiċċji tad-DEPBS irrispettivament jekk jimportax xi inputs. Biex jikseb il-benefiċċju, ikun biżżejjed li esportatur sempliċiment jesporta oġġetti mingħajr ma joqgħod juri li importa xi materjal ta’ input. B’hekk, anka esportaturi li jakkwistaw l-inputs kollha tagħhom lokalment u ma jimportaw ebda oġġett li jkun jista’ jintuża bħala input huma xorta waħda intitolati li jibbenefikaw mid-DEPBS.(e Il-kalkolu ta’ l-ammont ta’ sussidju(32) Skond l-Artikoli 2(2) u 5 tar-Regolament bażiku, l-ammont ta’ sussidji kumpensabbli kien jiġi kkalkulat f’termini tal-benefiċċju mgħoti lil min jirċivihom, misjub li kien jeżisti matul il-perjodu ta’ investigazzjoni tar-reviżjoni. F’dan ir-rigward, kien ikkunsidrat li l-benefiċċju jingħata lil min jirċivih fil-mument meta tkun saret it-tranżazzjoni ta’ esportazzjoni taħt din l-iskema. Bħalissa, il-GOI huwa soġġett li jċedi d-dazji doganali, li jikkostitwixxi kontribut finanzjarju fil-kuntest ta’ l-Artikolu 2(1)(a)(ii) tar-Regolament bażiku.(33) Fid-dawl ta’ dan kollu msemmi hawn fuq, huwa kkunsidrat xieraq li jkun ivvalutat il-benefiċċju taħt id-DEPBS bħala s-somma tal-krediti ggwadanjati mit-tranżazzjonijiet ta’ esportazzjoni kollha taħt din l-iskema matul il-perjodu ta’ l-investigazzjoni. Il-kumpanija rrappurtat li r-rata applikabbli għad-DEPBS tnaqqset minn 11 % għal 8 % b’effett mis-26 ta’ Mejju 2005, jiġifieri, din l-allegata bidla taqa’ barra mill-perjodu ta’ investigazzjoni tar-reviżjoni; għaldaqstant, l-effetti tar-rilevanza ta’ din il-bidla ma setgħux jiġu vverifikati u din it-talba trid tiġi miċħuda skond l-Artikolu 5 tar-Regolament bażiku.(34) Il-ħlasijiet li kienu meħtieġa jintefqu biex jinkiseb is-sussidju tnaqqsu mill-krediti li ngħataw biex wieħed seta’ jasal għall-ammont tas-sussidju bħala n-numeratur, konformi ma’ l-Artikolu 7(1)(a) tar-Regolament bażiku.(35) Skond l-Artikolu 7(2) tar-Regolament bażiku, l-ammont ta’ sussidju ġie allokat fuq it-total ta’ dħul iġġenerat mill-esportazzjoni matul il-perjodu ta’ investigazzjoni tar-reviżjoni bħala d-denominatur xieraq, billi s-sussidju huwa kontinġenti għar-rendiment ta’ l-esportazzjoni u ma ngħatax b’referenza għall-kwantitajiet manifatturati, maħduma, esportati jew trasportati. Garware kien qiegħed jibbenefika minn din l-iskema matul il-perjodu ta’ investigazzjoni u kiseb sussidju ta’ 10.3 %.3. Skema għal Taqsimiet Orjentati lejn l-Esportazzjoni (‘EOUS’)/ Żoni Ekonomiċi Speċjali (‘SEZS’)(a) Bażi Legali(36) Id-dettalji ta’ dawn l-iskemi jinsabu fil-Kapitoli 6 (EOUS) u 7 (SEZS) rispettivament tal-politika EXIM 2002-07 u l-HOP I 2002-07.(b) Eliġibbiltà(37) Instab li Garware ma kienx stabbilit taħt xi waħda minn dawn l-iskemi matul il-perjodu ta’ l-investigazzjoni u għaldaqstant m’hijiex meħtieġa aktar analiżi tal-kumpens tagħhom li jista’ jingħata.4. Skema ta’ Promozzjoni għall-Esportazzjoni ta’ Oġġetti Kapitali (‘EPCGS’)(a) Bażi Legali(38) Deskrizzjoni ddettaljata ta’ l-EPCGS tinsab fil-Kapitolu 5, il-Politika EXIM 2002-07 u fil-Kapitolu 5, HOP I 2002-07.(b) Eliġibbiltà(39) Kull manifattur-esportatur u grossist-esportatur “marbut ma’” manifattur jew fornitur ta’ servizzi ta’ sostenn huwa eliġibbli għal din l-iskema. Instab li Garware kien qiegħed jibbenefika minn din l-iskema matul il-perjodu ta’ l-investigazzjoni.(c) Implimentazzjoni Prattika(40) F’sitwazzjoni ta’ obbligu ta’ l-esportazzjoni, kumpanija titħalla timporta oġġetti kapitali (ġodda u – minn April 2003 – oġġetti kapitali ġa użati għal mhux aktar minn 10 snin) b’rata ridotta ta’ dazju. Għal din il-fini, il-GOI joħroġ liċenzja ta’ l-EPCG, wara applikazzjoni u l-ħlas ta’ miżata. Minn April 2000, fl-iskema daħlu dispożizzjonijiet għal rata ta’ dazju ta’ l-importazzjoni ridotta ta’ 5 %, applikabbli għal kull oġġett kapitali importat taħt din l-iskema. Biex ikun issodisfat l-obbligu ta’ l-esportazzjoni, l-oġġetti kapitali importati jridu jintużaw biex jinħadem ċertu numru ta’ oġġetti għall-esportazzjoni matul ċertu perjodu.(d) Konklużjoni dwar l-EPCGS(41) L-EPCGS tipprovdi sussidji fil-kuntest ta’ l-Artikolu 2(1)(a)(ii) u l-Artikolu 2(2) tar-Regolament bażiku. It-tnaqqis fid-dazju jikkostitwixxi kontribut finanzjarju mill-GOI, peress li din il-konċessjoni tnaqqas id-dħul tal-GOI mid-dazju li altrimenti kien ikun dovut. Barra minn hekk, it-tnaqqis fid-dazju jgħaddi benefiċċju lill-esportatur għax id-dazji li jiffranka meta jimporta jtejbulu l-likwidità.(42) Barra minn hekk, l-EPCGS fil-liġi hija kontinġenti għar-rendiment ta’ l-esportazzjoni, peress li liċenzji bħal dawn ma jistgħux jinkisbu bla ebda impenn ta’ esportazzjoni. Għaldaqstant, din l-iskema hija meqjusa bħala speċifika u kumpensabbli taħt l-Artikolu 3(4)(a) tar-Regolament bażiku.(43) L-iskema ma tistax tiġi kkunsidrata bħala sistema permissibbli ta’ rifużjoni ta’ dazju jew sistema ta’ rifużajoni ta’ sostituzzjoni fil-kuntest ta’ l-Artikolu 2(1)(a)(ii) tar-Regolament bażiku. L-oġġetti kapitali ma jaqgħux fl-ambitu ta’ sistemi permissibbli bħal dawn, kif stabbilit fl-Anness I, partita (i) tar-Regolament bażiku, għax ma jiġux ikkunsmati fil-produzzjoni tal-prodotti esportati.(e) Il-kalkolu ta’ l-ammont ta’ sussidju(44) In-numeratur kien stabbilit kif ġej: l-ammont tas-sussidju ġie kkalkulat, skond l-Artikolu 7(3) tar-Regolament bażiku, fuq bażi tad-dazju doganali mhux imħallas fuq oġġetti kapitali importati mifruxa fuq perjodu li jirrifletti l-perjodu tad-deprezzament normali tat-tali oġġetti kapitali fl-industrija ta’ film PET. Ġie miżjud l-imgħax ma’ dan l-ammont biex ikun rifless il-valur sħiħ tal-benefiċċju matul iż-żmien. Il-ħlasijiet li kienu meħtieġa jintefqu biex jinkiseb is-sussidju ġew imnaqqsa, skond l-Artikolu 7(1)(a) tar-Regolament bażiku.(45) Skond l-Artikolu 7(2) u 7(3) tar-Regolament bażiku, dan l-ammont ta’ sussidju ġie allokat fuq it-total ta’ dħul iġġenerat mill-esportazzjoni matul il-perjodu ta’ investigazzjoni tar-reviżjoni bħala d-denominatur xieraq, billi s-sussidju huwa kontinġenti għar-rendiment ta’ l-esportazzjoni. Is-sussidju li kiseb Garware hu ta’ 1.8 %.5. Skema ta’ Eżenzjoni mit-Taxxa tad-Dħul mill-Esportazzjoni (‘ITES’)(a) Bażi Legali(46) L-Att ta’ l-1961 dwar it-Taxxa tad-Dħul hija l-bażi legali għal din l-iskema, li jiġi emendat kull sena mill-Att dwar il-Finanzi. Dan ta’ l-aħħar jistabbilixxi, kull sena, il-bażi tal-ġbir tat-taxxi, kif ukoll diversi eżenzjonijiet u tnaqqis li jistgħu jintalbu. Kumpaniji li jesportaw jistgħu jitolbu eżenzjonijiet mit-taxxa tad-dħul taħt is-sezzjonijiet 10A, 10B u 80HHC ta’ l-Att ta’ l-1961 dwar it-Taxxa tad-Dħul.(b) Implimentazzjoni prattika(47) Billi ma nstabx li Garware kien iggwadanja minn xi benefiċċju taħt l-ITES, m’hijiex meħtieġa aktar analiżi tal-kumpens li jista’ jingħata ta’ din l-iskema.6. Skema ta’ Krediti għall-Esportazzjoni (‘ECS’)(a) Bażi legali(48) Id-dettalji ta’ din l-iskema huma spjegati fiċ-Cirkulari Prinċipali IECD Nru 5/04.02.01/2002-03 (Kreditu għall-Esportazzjoni f’Munità Barranija) u ċ-Cirkulari Prinċipali IECD Nru 10/04.02.01/2003-04 (Kreditu għall-Esportazzjoni fir-Rupee) tal-Bank tar-Riżervi ta’ l-Indja (‘RBI’), li hija indirizzata lill-banek kummerċjali kollha fl-Indja.(b) Eliġibbiltà(49) Manifatturi li jesportaw u grossisti li jesportaw huma eliġibbli għal din l-iskema. Instab li Garware kien qiegħed jibbenefika minn din l-iskema matul il-perjodu ta’ l-investigazzjoni.(c) Implimentazzjoni prattika(50) Taħt din l-iskema, l-RBI jiffissa b’mod obbligatorju l-ogħla livelli ta’ rati ta’ l-imgħax applikabbli għall-krediti għall-esportazzjoni, kemm f’rupee Indjani u kif ukoll għall-kambju f’muniti barranin, li banek kummerċjali jistgħu jimponu fuq esportatur “bil-ħsieb li l-kreditu jkun disponibbli għall-esportaturi b’rati kompetittivi fis-suq internazzjonali”. L-ECS tikkonsisti f’żewġ sottoskemi, l-Iskema ta’ Krediti għall-Esportazzjoni Qabel l-Oġġetti Jintbagħtu Barra (kreditu għall-ippakkjar), li tkopri krediti lill-esportatur biex jiffinanzja x-xiri, l-ipproċessar, il-manifattura, l-ippakkjar u/jew it-trasport ta’ oġġetti li jkunu waslu minn barra qabel l-esportazzjoni, u l-Iskema ta’ Krediti għall-Esportazzjoni Wara l-Oġġetti Jintbagħtu Barra, li tipprovdi self kapitali għall-finanzjament ta’ dħul diferit mill-operat ta’ l-esportazzjoni. L-RBI jordna wkoll lill-banek biex jipprovdu ċertu ammont mill-kreditu bankarju nett tagħhom għall-finanzjament ta’ l-esportazzjoni.(51) B’riżultat ta’ dawn iċ-Ċirkularijiet Prinċipali mill-RBI, l-esportaturi jkunu jistgħu jiksbu kreditu għall-esportazzjoni b’rati preferenzjali ta’ imgħax meta mqabbla mar-rati ta’ imgħax fuq kreditu kummerċjali ordinarju (krediti fi flus kontanti), li jiġu ffissati taħt il-kundizzjonijiet tas-suq.(d) Konklużjoni dwar l-ECS(52) L-ewwelnett, billi jitbaxxew l-ispejjeż tal-finanzjament meta mqabbla mar-rati ta’ l-imgħax fis-suq, ir-rati preferenzjali ta’ imgħax ta’ hawn fuq qegħdin jgħaddu benefiċċju lil esportaturi bħal dawn fil-kuntest ta’ l-Artikolu 2(2) tar-Regolament bażiku. Minkejja l-fatt li l-krediti preferenzjali taħt l-ECS jiġu mgħoddija minn banek kummerċjali, dan il-benefiċċju huwa kontribut finanzjarju mill-gvern fil-kuntest ta’ l-Artikolu 2(1)(iv) tar-Regolament bażiku. L-RBI hija istituzzjoni pubblika, li taqa’, għaldaqstant, taħt id-definizzjoni ta’ “gvern” kif spjegata fl-Artikolu 1(3) tar-Regolament bażiku u din tagħti struzzjonijiet lill-banek kummerċjali biex jgħaddu finanzjament preferenzali lill-kumpaniji li jesportaw. Dan il-finanzjament preferenzjali huwa l-istess bħal sussidju, li huwa meqjus bħala speċifiku u kumpensabbli peress li r-rati preferenzjali ta’ imgħax huma kontinġenti għar-rendiment ta’ l-esportazzjoni, konformi ma’ l-Artikolu 3(4)(a) tar-Regolament bażiku.(e) Il-kalkolu ta’ l-ammont ta’ sussidju(53) L-ammont ta’ sussidju ġie kkalkulat fuq bażi tad-differenza bejn l-imgħax li tħallas għall-krediti ta’ l-esportazzjoni użati matul il-perjodu ta’ l-investigazzjoni u l-ammont li kellu jitħallas kieku kienu imposti r-rati ta’ l-imgħax tas-suq, bħal fil-każ ta’ krediti kummerċjali ordinarji użati mill-kumpanija. L-ammont ta’ sussidju (in-numeratur) ġie allokat fuq it-total ta’ dħul iġġenerat mill-esportazzjoni matul il-perjodu ta’ investigazzjoni tar-reviżjoni bħala d-denominatur xieraq skond l-Artikolu 7(2) tar-Regolament bażiku, billi s-sussidju jiddependi fuq kif tmur l-esportazzjoni u ma jingħatax b’referenza għall-kwantitajiet manifatturati, maħduma, esportati jew trasportati. Garware iggwadanja minn benefiċċji taħt l-ECS u kiseb sussidju ta’ 1.2 %.7. Ċertifikat għal Riforniment bla Dazju (‘DFRC’)(a) Bażi legali(54) Il-bażi legali għal din l-iskema tinsab fil-paragrafi 4.2.1 sa 4.2.7 tal-Politika EXIM 2002-07 u l-paragrafi 4.31 sa 4.36 tal-HOP I 2002-07.(b) Implimentazzjoni Prattika(55) Billi nstab li Garware ma ggwadanjax minn xi benefiċċji taħt id-DFRC, m’hijiex meħtieġa aktar analażi tal-kumpens li jista’ jingħata ta’ din l-iskema.III. Skemi ReġjonaliSkema ta’ Pakkett ta’ Inċentivi (‘PSI’) tal-Gvern ta’ Maharashtra (‘GOM’)(a) Bażi legali(56) Sabiex ikun inkoraġġiet it-tixrid ta’ industriji f’żoni ta’ l-Istat anqas żviluppati, il-GOM beda jagħti inċentivi għal taqsimiet ta’ espansjoni ġodda li jiġu stabbiliti f’reġjuni ta’ l-Istat li għadhom qegħdin jiżviluppaw, sa mill-1964, taħt skema magħrufa ma’ kulħadd bħala l-“Iskema ta’ Pakkett ta’ Inċentivi”. L-iskema ġiet emendata ħafna drabi sa mill-introduzzjoni tagħha u l-“iskema ta’ l-1993” bdiet titħaddem mill-1 ta’ Ottubru 1993 sal-31 ta’ Marzu 2001, mentri l-aħħar emenda li qatt saret, l-“iskema ta’ l-2001”, ġiet introdotta fil-31 ta’ Marzu 2001 u kienet prevista li tibqa’ titħaddem sal-31 ta’ Marzu 2006. Il-PSI tal-GOM hija komposta minn għadd ta’ sottoskemi, bl-ewlenin fosthom l-eżenzjoni mit-taxxa lokali fuq il-bejgħ u rifużjoni tat-taxxa octroi .(b) Eliġibbiltà(57) Biex ikunu eliġibbli, il-kumpaniji jridu jinvestu f’żoni anqas żviluppati, jew billi jwaqqfu stabbiliment industrijali ġdid jew billi jagħmlu investiment kapitali fuq skala kbira fl-espansjoni u d-diversifikazzjoni ta’ stabbiliment industrijali eżistenti. Dawn iż-żoni huma kklassifikati, b’konformità ma’ l-iżvilupp ekonomiku tagħhom, f’kategoriji differenti (pereżempju, żona żviluppata anqas, żona żviluppata iżjed anqas, żona żviluppata l-anqas). Iż-żona fejn tkun sabet jew mistennija li ssib postha l-intrapriża hija l-kriterju ewlieni biex ikun stabbilit in-numru ta’ inċentivi u d-daqs ta’ l-investiment.(c) Implimentazzjoni prattika(58) Eżenzjoni mit-taxxa lokali fuq il-bejgħ : Oġġetti huma normalment soġġetti għal taxxa ċentrali fuq il-bejgħ (għal bejgħ bejn Stat u ieħor) jew għal taxxa ta’ l-Istat fuq il-bejgħ (għal bejgħ ġewwa l-istess Stat) f’livelli li jvarjaw, skond l-Istat(i) fejn isiru t-tranżazzjonijiet. M’hemm l-ebda taxxa fuq il-bejgħ fuq l-importazzjoni jew l-esportazzjoni ta’ oġġetti, filwaqt li l-bejgħ domestiku huwa soġġett għat-taxxa fuq il-bejgħ bir-rati applikabbli. Taħt l-iskema ta’ eżenzjoni, xi taqsimiet innominati m’huma meħtieġa jiġbru ebda taxxa fuq il-bejgħ fuq it-tranżazzjonijiet ta’ bejgħ li jagħmlu. Bl-istess mod, xi taqsimiet innominati huma eżentati mill-ħlas tat-taxxa lokali fuq il-bejgħ meta jixtru oġġetti mingħand fornitur li huwa stess ikun eliġibbli għall-iskema. Għalkemm it-tranżazzjoni tal-bejgħ ma tgħaddi ebda benefiċċju fuq it-taqsima nnominata li tkun qed tbiegħ, it-tranżazzjoni tax-xiri tkun qiegħed tgħaddi fil-fatt benefiċċju lit-taqsima nnominata li tkun qiegħed tixtri. Instab li Garware kien qiegħed jibbenefika minn din l-eżenzjoni matul il-perjodu ta’ l-investigazzjoni.(59) Rifużjoni tat-Taxxa Octroi : L-o ctroi hija taxxa miġbura mill-Gvernijiet lokali ta’ l-Indja, fosthom il-GOM, fuq oġġetti li jidħlu fil-limiti territorjali ta’ xi belt jew distrett. Intrapriżi industrijali huma intitolati għal rifużjoni tat-taxxa octroi mill-GOM, jekk il-faċilità tagħhom tkun tinsab f’ċerti bliet jew distretti speċifikati ġewwa t-territorju ta’ l-Istat. L-ammont totali ta’ rifużjoni li tista’ ssir huwa llimitat għal 100 % ta’ l-investiment ta’ kapital fiss. Instab li Garware kien ibbenefika minn din ir-rifużjoni matul il-perjodu ta’ investigazzjoni.(d) Konklużjoni dwar il-PSI tal-GOM(60) Il-PSI tal-GOM tipprovdi sussidji fil-kuntest ta’ l-Artikolu 2(1)(a)(ii) u l-Artikolu 2(2) tar-Regolament bażiku. Iż-żewġ sottoskemi eżaminati jikkostitwixxu kontribut finanzjarju mill-GOM, peress li din il-konċessjoni tnaqqas id-dħul fiskali tal-GOM li altrimenti kien ikun dovut. Barra minn hekk, din l-eżenzjoni/ir-rifużjoni qiegħda tgħaddi benefiċċju lill-kumpanija, billi ttejbilha l-likwidità.(61) Il-kumpanija rrappurtat li t-taxxa fuq il-bejgħ kienet ġiet abolita fl-1 ta’ April 2005 u li l-GOM sa minn dakinhar introduċa skema ta’ “Taxxa fuq il-Valur Miżjud”, li taħtha l-kumpanija għandha l-obbligu li tħallas ir-rata sħiħa. Madankollu, din l-allegata bidla seħħet wara tmiem il-perjodu ta’ l-investigazzjoni u għaldaqstant l-effetti tar-rilevanza ta’ din il-bidla ma setgħux jiġu vverikikati. Kien x’kien il-każ, ma ġiet ippreżentata l-ebda evidenza li għandha x’taqsam ma’ l-iskema u l-obbligi li l-kumpanija għandha taħtha. Skond l-Artikolu 5 tar-Regolament bażiku, din it-talba jkollha tiġi miċħuda.(62) L-iskema hija disponibbli biss għal kumpaniji li investew f’ċerti żoni ġeografiċi li ġew innominati fil-ġurisdizzjoni ta’ l-Istat ta’ Maharashtra. M’hijiex disponibbli għal kumpaniji li jinsabu barra dawn iż-żoni. Il-livell ta’ benefiċċju jvarja skond iż-żona kkonċernata. L-iskema hija speċifika, b’konformità ma’ l-Artikoli 3(2)(a) u 3(3) tar-Regolament bażiku u għaldaqstant kumpensabbli.(e) Il-kalkolu ta’ l-ammont ta’ sussidju(63) F’dak li għandu x’jaqsam ma’ l-eżenzjoni tat-taxxa, l-ammont ta’ sussidju ġie kkalkulat fuq bażi ta’ l-ammont ta’ taxxa fuq il-bejgħ li normalment kellha tkun dovuta matul il-perjodu ta’ investigazzjoni tar-reviżjoni, imma li baqgħet ma tħallsitx taħt l-iskema. Bl-istess mod, sa fejn l- octroi hija kkonċernata, il-benefiċċju għall-esportatur ġie kkalkulat bħala l-ammont ta’ taxxa octroi li għaliha saret rifużjoni matul il-perjodu ta’ l-investigazzjoni. Konformi ma’ l-Artikolu 7(2) tar-Regolament bażiku, dawn l-ammonti ta’ sussidju (in-numeratur) għalhekk ġew allokati fuq it-total tal-bejgħ matul il-perjodu ta’ investigazzjoni tar-reviżjoni bħala d-denominatur xieraq, billi s-sussidju m’huwiex kontinġenti għall-esportazzjoni u ma ngħatax b’referenza għall-kwantitajiet manifatturati, maħduma, esportati jew trasportati. Matul dan il-perjodu, Garware kien qiegħed jibbenefika minn dawn l-iskemi u kiseb sussidji ta’ 1.6 %.IV. L-Ammont ta’ Sussidji Kumpensabbli(64) L-ammont ta’ sussidji kumpensabbli kif iddeterminati skond ir-Regolament bażiku, espressi ad valorem , għall-produttur li jesporta li qiegħed ikun investigat huwa ta’ 14.9 %. Dan l-ammont ta’ sussidjar jeċċedi l-limitu de minimis imsemmi taħt l-Artikolu 14(5) tar-Regolament bażiku.SKEMA | DEPB | EPCG | ECS | Il-PSI tal-GOM | TOTAL |% | % | % | % | % |Garware | 10,3 | 1,8 | 1,2 | 1,6 | 14,9 |(65) Qiegħed ikun ikkunsidrat għaldaqstant li, konformi ma’ l-Artikolu 19 tar-Regolament bażiku, il-miżuri li hawn fis-seħħ bħalissa m’humiex aktar biżżejjed biex jikkontrobattu għas-sussidji kumpensabbli li qegħdin jikkaġunaw dannu lill-industrija Komunitarja.V. In-natura dejjiema ta’ ċirkostanzi mibdula fir-rigward ta’ l-issussidjar(66) Skond l-Artikolu 19(2) tar-Regolament bażiku, kien ġie eżaminat jekk il-kontinwazzjoni tal-miżuri eżistenti ma kinitx tkun biżżejjed biex tikkontrobatti s-sussidju kumpensabbli li kien qed jikkaġuna dannu.(67) Ġie stabbilit li, matul il-perjodu ta’ l-investigazzjoni, Garware kompla jibbenefika mill-issussidjar kumpensabbli mill-awtoritajiet Indjani. Barra minn hekk, instab matul din ir-reviżjoni li r-rata tas-sussidju hi b’mod konsiderevoli ogħla minn dik li kienet ġiet stabbilita matul l-investigazzjoni oriġinali. L-iskemi ta’ sussidju analizzati hawn fuq jagħtu benefiċċji ripetittivi. Bl-eċċezzjoni tad-DEPBS u tar-rifużjoni tat-Taxxa fuq il-Bejgħ, m’hemm l-ebda allegazzjoni li dawn il-programmi huma mistennija li jinqatgħu fil-ġejjieni prevedibbli. Skond Garware, skema li kellha tieħu post id-DEPBS kienet maħsuba li tidħol fis-seħħ fl-1 ta’ April 2006. Il-kumpanija ma tat l-ebda konferma jekk dan kollu seħħx fil-fatt. Is-sitwazzjoni li nħolqot mad-dħul ta’ sistema li allegatament hija “kompatibbli mad-WTO” minflok id-DEBPS, li dwarha l-Kummissjoni m’għandha l-ebda informazzjoni, ikollha tiġi evalwata meta jkun il-waqt. Fin-nuqqas ta’ ebda evidenza ssostanzjata tal-bdil tad-DEBPS, qed ikun ikkunsidrat li, minħabba l-ħtieġa tar-reviżjoni ta’ bħalissa, id-DEPBS għadha qed titħaddem. Bl-istess mod, il-kumpanija ma pprovdiet ebda dettall ta’ l-iskema li “tixbah il-VAT” li allegatament ħadet post it-Taxxa fuq il-Bejgħ fil-GOM wara tmiem il-perjodu ta’ l-investigazzjoni u għaldaqstant kien ġie kkunsidrat li, minħabba l-ħtieġa tar-reviżjoni ta’ bħalissa, l-iskema tat-Taxxa fuq il-Bejgħ għadha qiegħda titħaddem.(68) Peress li ntwera li l-kumpanija qed tirċievi sussidjar ħafna ogħla minn qabel u li x’aktarx tkompli tirċievi sussidji f’ammont ogħla minn dak li ġie ddeterminat fl-investigazzjoni oriġinali, qed jiġi konkluż li l-kontinwazzjoni tal-miżuri eżistenti m’hijiex biżżejjed biex tikkontrobatti s-sussidju kumpensabbli li qed jikkaġuna dannu u li l-livell tal-miżuri għandu għaldaqstant jiġi emendat biex ikunu riflessi s-sejbiet il-ġodda.VI. Konklużjoni(69) Fid-dawl tal-konklużjonijiet milħuqa fir-rigward tal-livell ta’ l-issussidjar lil Garware u l-insuffiċjenza tal-miżuri ta’ bħalissa biex jikkontrobattu s-sussidji kumpensabbli misjuba, id-dazju tas-sisa protettiv fuq l-importazzjoni minn Garware tal-prodott ikkonċernat għandu jiġi emendat biex ikunu riflessi l-livelli l-ġodda ta’ l-għoti ta’ sussisdju misjuba.(70) Id-dazju tas-sisa protettiv emendat kif spjegat fir-reċitazzjoni (72) hawn taħt ġie stabbilit bir-rata l-ġdida ta’ sussidjar misjuba matul ir-reviżjoni ta’ issa, billi l-marġni ta’ dannu kif ġie kkalkulat fl-investigazzjoni oriġinali jibqa’ wieħed ogħla.(71) Peress li, konformi ma’ l-Artikolu 24(1) tar-Regolament bażiku u l-Artikolu 14(1) tar-Regolament (KE) Nru 384/96, l-ebda prodott ma jista’ jkun soġġett kemm għal dazji anti-dumping u kemm għal dawk ta’ kumpens għall-iskop biex tiġi indirizzata sitwazzjoni unika u l-istess waħda li tinħoloq minn dumping jew minn għoti ta’ sussidji għall-esportazzjoni, id-dazju tas-sisa protettiv misjub b’riżultat ta’ din ir-reviżjoni ta’ investigazzjoni li jikkorrispondi għal sussidji ta’ esportazzjoni (13.3 %) sa jitnaqqas mid-dazju anti-dumping impost fuq Garware bir-Regolament (KE) Nru 1676/2001. Wara l-emenda ta’ dan ta’ l-aħħar, introdotta bir-Regolament (KE) Nru 366/2006, marġni ta’ dumping ta’ 20.1 % ġie kkostatat għal Garware. Min dak il-marġni, 2.7 % tnaqqsu biex ikun rifless id-dazju tas-sisa protettiv li kien fis-seħħ dakinhar li jikkorrispondi ma’ sussidji ta’ esportazzjoni u b’hekk dazju anti-dumping ta’ 17.4 % ġie impost fuq dik il-kumpanija. B’riżultat tar-reviżjoni kurrenti, ser jitnaqqsu 10.6 % oħra mid-dazju anti-dumping individwali tagħha, li jirrifletti d-dazju tas-sisa protettiv li jikkorrispondi għas-sussidji ta’ esportazzjoni misjuba; id-dazju anti-dumping impost fuq Garware għandu b’hekk jitnaqqas b’dak l-ammont għal 6.8 %.(72) Fuq bażi ta’ dan kollu msemmi hawn fuq, l-ammonti ta’ dazju proposti li jikkonċernaw lil Garware, espressi fuq il-prezz CIF tal-fruntieri Komunitarji, bid-dazju doganali mhux imħallas, huma kif ġejin:Marġni ta’ Sussidju għall-Esportazzjoni | Marġni ta’ Sussidju Totali | Marġni tad-Dumping | Dazju CVD | Dazju AD | Rata ta’ Dazju Totali |% | % | % | % | % | % |Garware | 13.3 | 14.9 | 20.1 | 14.9 | 6.8 | 21.7 |(73) Garware, il-GOI u l-applikanti ġew mgħarrfa bil-fatti importanti u l-konsiderazzjonijiet li fuq bażi tagħhom kien hemm l-intenzjoni li tiġi rrakkomandata l-emenda tal-miżuri fis-seħħ u kellhom l-opportunità li jikkummentaw. Ma wasal l-ebda kumment mingħand Garware u l-GOI; il-kummenti ta’ l-applikanti jirriflettu l-qbil tagħhom mal-konklużjonijiet tal-Kummissjoni.(74) Ir-rati ta’ dazju tas-sisa protettiv u anti-dumping tal-kumpaniji individwali speċifikati f’dan ir-Regolament ġew stabbiliti fuq bażi tas-sejbiet ta’ l-investigazzjonijiet li wasslu għall-adozzjoni tar-Regolament (KE) Nru 367/2006 u r-Regolament (KE) Nru 366/2006, kif ukoll tas-sejbiet tar-reviżjoni ta’ issa. Dawn jirriflettu s-sitwazzjoni li nstabet matul din ir-reviżjoni fil-konfront ta’ Garware. Dawn ir-rati ta’ dazju (kontra d-dazju applikabbli mal-pajjiż kollu għall-‘kumpaniji l-oħrajn kollha’) huma b’hekk applikabbli b’mod esklussiv għall-importazzjoni ta’ prodotti li joriġinaw mill-pajjiż ikkonċernat u maħduma mill-kumpaniji u b’hekk mill-entitajiet legali speċifiċi msemmija. Prodotti importati maħduma minn xi kumpanija oħra mhux imsemmija speċifikament fil-parti operattiva ta’ dar-Regolament bl-isem u l-indirizz tagħha, fosthom entitajiet li huma rrelatati ma’ dawk imsemmija speċifikament, ma jistgħux jibbenefikaw minn dawn ir-rati u jkunu soġġetti għar-rata ta’ dazju applikabbli għall-‘kumpaniji l-oħrajn kollha’.(75) Kwalunkwe talba fejn ikun rikjest li l-applikazzjoni ta’ dawn ir-rati ta’ dazju tas-sisa protettiv u anti-dumping tal-kumpaniji individwali (p.e. wara xi bdil fl-isem ta’ l-entità jew wara li jkunu ġew stabbiliti entitatijiet ġodda ta’ produzzjoni jew bejgħ) għandha tiġi indirizzata lill-Kummissjoni[9] minnufih bl-informazzjoni kollha rilevanti, b’mod partikolari xi modifika fl-attivitajiet marbuta mal-produzzjoni tal-kumpanija, bejgħ domestiku jew ta’ esportazzjoni assoċjat ma’, per eżempju, dak il-bdil fl-isem jew dak il-bdil fl-entitajiet tal-produzzjoni u bejgħ,ADOTTA DAN IR-REGOLAMENT:Artikolu 1Fl-Artikolu 1 tar-Regolament tal-Kunsill (KE) Nru 367/2006, il-paragrafu 2 għandu jkun mibdul kif ġej:‘2. Ir-rata tad-dazju applikabbli għall-prezz nett ħieles fuq il-fruntieri Komunitarji, qabel id-dazju ta’ l-importazzjoni fuq prodotti maħduma fl-Indja mill-kumpaniji elenkati hawn taħt, għandha tkun kif ġej:Pajjiż | Kumpanija | Dazju definittiv (%) | Kodiċi Addizzjonali TARIC |Indja | Ester Industries Limited, 75-76, Amrit Nagar, Behind South Extension Part-1, New Delhi 110 003, India | 12.0 | A026 |Indja | Flex Industries Limited, A-1, Sector 60, Noida 201 301 (U.P.), India | 12.5 | A027 |Indja | Garware Polyester Limited, Garware House, 50-A, Swami Nityanand Marg, Vile Parle (East), Mumbai 400 057, India | 14.9 | A028 |Indja | India Polyfilms Limited, 112 Indra Prakash Building, 21 Barakhamba Road, New Delhi 110 001, India | 7.0 | A029 |Indja | Jindal Poly Films Limited, 56 Hanuman Road, New Delhi 110 001, India | 7.0 | A030 |Indja | MTZ Polyfilms Limited, New India Centre, 5th Floor, 17 Co-operage Road, Mumbai 400 039, India | 8.7 | A031 |Indja | Polyplex Corporation Limited, B-37, Sector-1, Noida 201 301, Dist. Gautam Budh Nagar, Uttar Pradesh, India | 19.1 | A032 |Indja | Il-kumpaniji l-oħrajn kollha | 19.1 | A999’ |Artikolu 2Fl-Artikolu 1 tar-Regolament tal-Kunsill (KE) Nru 1676/2001, il-paragrafu 2 għandu jkun mibdul kif ġej:‘2. Ir-rata tad-dazju anti-dumping definittiv applikabbli għall-prezz nett, ħieles fuq il-fruntieri Komunitarji, qabel id-dazju, għandu jkun kif ġej għal prodotti li joriġinaw minn:Pajjiż | Kumpanija | Dazju Definittiv (%) | Kodiċi Addizzjonali TARIC |Indja | Ester Industries Limited, 75-76, Amrit Nagar, Behind South Extension Part-1, New Delhi-110 003, India | 17.3 | A026 |Indja | Flex Industries Limited, A-1, Sector 60, Noida 201 301 (U.P.), India | 0.0 | A027 |Indja | Garware Polyester Limited, Garware House, 50-A, Swami Nityanand Marg, Vile Parle (East), Mumbai 400 057, India | 6.8 | A028 |Indja | Jindal Poly Films Limited, 56 Hanuman Road, New Delhi 110 001, India | 0.0 | A030 |Indja | MTZ Polyfilms Limited, New India Centre, 5th Floor, 17 Co-operage Road, Mumbai 400 039, India | 18.0 | A031 |Indja | Polyplex Corporation Limited, B-37, Sector-1, Noida 201 301, Dist. Gautam Budh Nagar, Uttar Pradesh, India | 0,0 | A032 |Indja | Il-kumpaniji l-oħrajn kollha | 17.3 | A999 |Korea | Kolon Industries Inc., Kolon Tower, 1-23, Byulyang-dong, Kwacheon-city, Kyunggi-do, Korea | 0.0 | A244 |Korea | SKC Co. Ltd, Kyobo Gangnam Tower, 1303-22, Seocho 4 Dong, Seocho Gu, Seoul 137-074, Korea | 7.5 | A224 |Korea | Toray Saehan Inc. 17F, LG Mapo B/D, 275 Kongdug-Dong, Mapo-Gu, Seoul 121-721, Korea | 0.0 | A222 |Korea | HS Industries Co. Ltd, Kangnam Building 5th Floor, 1321, Seocho-Dong, Seocho-Ku, Seoul, Korea | 7.5 | A226 |Korea | Hyosung Corporation, 450, Kongduk-Dong, Mapo-Ku, Seoul, Korea | 7.5 | A225 |Korea | KP Chemical Corporation, No. 89-4, Kyungun-Dong, Chongro-Ku, Seoul, Korea | 7.5 | A223 |Korea | Il-kumpaniji l-oħrajn kollha | 13.4 | A999’ |Artikolu 3Dan ir-Regolament jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, xx xxxxx 2006Għall-KunsillIl-President[…] [1] ĠU L 288, 21.10.1997, p. 1, kif emendat l-aħħar bir-Regolament tal-Kunsill (KE) Nru 461/2004 tat-8 ta’ Marzu 2004 (ĠU L 77, 13.3.2004, p.12).[2] ĠU L 56, 6.3.1996, p. 1., kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005 (ĠU L 340, 23.12.2005, p. 17).[3] ĠU L 316, 10.12.1999, p. 1.[4] ĠU L 68, 8.3.2006, p. 15.[5] ĠU L 68, 8.3.2006, p. 6.[6] ĠU L 227, 23.8.2001, p. 1.[7] ĠU C 172, 12.7.2005, p. 5.[8] In-notifikazzjoni Nru 1/2002-07 tal-31.03.2002 tal-Ministeru tal-Kummerċ u l-Industrija tal-Gvern ta’ l-Indja.[9] European Commission, Directorate General for Trade, Directorate B, J-79 5/17, Rue de la Loi/Wetstraat 200, B-1049 Brussels.